મારા આ પરાક્રમને જોવા આસપાસની બે ચાર સ્ત્રિઓ આવી ગઈ અને મારી ઠેકડી ઉડાડી ગઈ, પાછળથી મને જાણવા મળેલું કે તેમના ગોરધનોએ જ્યારે આવું પરાક્રમ કરેલું ત્યારે મારી પત્ની પણ તેમની ઠેકડી ઉડાડી આવી હતી. હું આના પરથી એ સમજ્યો કે સ્ત્રિઓ પ્રતિશોધ લેવાનું ચૂકતી નથી. શાકભાજી જોવા આવેલા બે ત્રણ વડીલોએ કહેલું કે ભીંડા અને દૂધી ઘરડા હતા એટલે સારા ન કહેવાય, આમ શાકભાજીને ય યુવાની અને વૃધ્ધાવસ્થા હોય છે એ મને ત્યારે જ ખબર પડેલી.